Diari Oficial de la Generalitat Valenciana


Sumari del DOGV 8246, del 02-03-2018 (2018/2103)

RESOLUCIÓ de 21 de febrer de 2018, de la Vicepresidència i Conselleria d'Igualtat i Polítiques Inclusives, per la qual s'accepta la renúncia a una beca per a la realització de pràctiques professionals en la Direcció General de l'Institut Valencià de les Dones i per la Igualtat de Gènere, concedida per Resolució de 20 de desembre de 2017, i s'adjudica la beca.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8246

Data del DOGV
:   02-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2103


Data del document
:   21-02-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 de febrer de 2018, de la Vicepresidència i Conselleria d'Igualtat i Polítiques Inclusives, per la qual s'accepta la renúncia a una beca per a la realització de pràctiques professionals en la Direcció General de l'Institut Valencià de les Dones i per la Igualtat de Gènere, concedida per Resolució de 20 de desembre de 2017, i s'adjudica la beca. [2018/2103]  
  
Mitjançant Resolució de 27 de setembre de 2017, de la Vicepresidència i Conselleria d'Igualtat i Polítiques Inclusives, es convocaren 4 beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere (DOGV 8143, 06.10.2017).  
Mitjançant Resolució de 20 de desembre de 2017, de la directora general de l'Institut Valencià de les Dones i per la Igualtat de Gènere, publicada en el Diari Oficial de la Generalitat Valenciana núm. 8196, de 22 de desembre de 2017, es concediren quatre beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere, una de les quals es va concedir a Selene Moscardó Navarro, amb el requisit de titulació llicenciatura o grau en Biblioteconomia o Informació i Documentació.  
  
En data 22 de desembre de 2017, Selene Moscardó Navarro presenta renúncia expressa a la beca concedida, indicant que no s'incorporarà el día 26 de desembre de 2017.  
Atenent l'ordre de puntuació establert en la borsa de reserva, i per a la titulació llicenciatura o grau en Biblioteconomia o Informació i Documentació, és procedent atorgar la beca a Paula Rodríguez Cabo.  
  
En virtut d'allò exposat i de conformitat amb el que disposa l'article 9 del Decret 132/2009, de 4 de setembre, del Consell, pel qual es regula la concessió de beques, i d'acord amb el que disposa la base desena de les bases reguladores, resolc:  
  
Primer  
Acceptar la renúncia de la beca per a la realització de pràctiques professionals en la Direcció General de l'Institut Valencià de les Dones i per la Igualtat de Gènere, presentada per Selene Moscardó Navarro, en data 22 de desembre de 2017.  
  
Segon  
Adjudicar la beca vacant a Paula Rodríguez Cabo, amb càrrec a la línia de subvenció S5158000 del programa 323.10.4 del capítol IV dels pressupostos de la Generalitat de 2018.  
  
Tercer  
El període de duració de la beca serà des del dia 1 de març de 2018 fins al 25 de desembre de 2018. Per a fer efectiva la duració màxima serà necessari que existisca crèdit adequat i suficient en el pressupost de despesa de la Generalitat per a l'exercici 2018. Una volta transcorregut aquest temps, la beca podrà prorrogar-se, sense necessitat de nova convocatòria, per un període màxim de 12 mesos addicionals, sempre que existisca disponibilitat pressupostària i el desenvolupament de l'activitat que s'estiga efectuant així ho requerisca o aconselle.  
  
Quart  
La dotació econòmica de la beca serà de 1.023,16 euros. Sobre aquest import haurà de practicar-se la retenció corresponent a compte de L'impost sobre la renda de les persones físiques, i també la corresponent cotització a la Seguretat Social en els termes establits en el Reial decret 1493/2011, de 24 d'octubre, i en la resta de normativa aplicable.  
  
  
Cinqué  
La publicació de la present resolució produirà els efectes de notificació, d'acord amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Sisé  
La present resolució posa fi a la via administrativa i podrà ser objecte de recurs potestativament en reposició o bé es podrà presentar directament recurs contenciós administratiu d'acord amb el que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de febrer de 2018.- La directora general de l'Institut Valencià de les Dones i per la Igualtat de Gènere, p. d. (R 29.02.2016, de la vicepresidenta del Consell i consellera d'Igualtat i Polítiques Inclusives; DOGV 7736): Maria Such i Palomares.